奉和第五相公登鄱陽郡城西樓
作者：耿湋
朝代：唐

paragraphs: 茂德爲邦久，豐貂舊相尊。
發生傳雨露，均養助乾坤。
曉肆登樓目，春銷戀闕魂。
女牆分吏事，遠道啟津門。
湓浦潮聲盡，鍾陵暮色繁。
夕陽移夢土，芳草接湘源。
封內羣甿復，兵間百賦存。
童牛耕廢畝，壕木遶新村。
野步漁聲溢，荒祠鼓舞喧。
高齋成五字，遠岫發孤猨。
一顧承英達，多榮及子孫。
家貧仍受賜，身老未酬恩。
屬和瑤華曲，堪將繫組綸。